યંગસ્ટર્સને ધર્મમાં રસ નથી તેવું નથી, તેને ભગવાન અને ગ્રંથો પર શ્રદ્ધા છે, પરંતુ તેઓ દરેક વસ્તુ અંગે લોજીકલી વિચારે છે. જો તેમને પૂજાપાઠ કે મંત્ર બોલવાનો ફાયદો સમજાવાય તો તેઓ આવું રોજબરોજ કરતા થઈ જાય. આવી એક શિબિર શહેરના છેવાડે આવેલા અમિયાપુરસ્થિત તપોવન સંસ્કારપીઠમાં યોજાઈ છે. જેમાં વિદેશથી પણ મોટી સંખ્યામાં અભ્યાસ કરતા યુવાનો ભાગ લેવા માટે આવીને ધર્મજ્ઞાન મેળવે છે. જૈન ધર્મના તત્ત્વજ્ઞાન પર ડિઝાઇન કરાયેલી આ શિબિરમાં માઇન્ડ પાવર અને યાદશક્તિ પર વિશેષ ભાર મૂકાયો છે. તેમને માઇન્ડ પાવર વધારવાની પરંપરાગત રીત સમજાવાય છે.